pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เร่งรัดหน่วยงานสังกัด สป.สธ. 1,855 แห่ง ติดตั้งระบบโซลาร์เซลล์ ภายในปี 2566 ช่วยลดค่าไฟกว่า 900 ล้านบาท/ปี
วันอังคารที่ 18 กรกฎาคม 2566
ปลัด สธ. เร่งรัดหน่วยงานสังกัด สป.สธ. 1,855 แห่ง ติดตั้งระบบโซลาร์เซลล์ ภายในปี 2566 ช่วยลดค่าไฟกว่า 900 ล้านบาท/ปี
ปลัดกระทรวงสาธารณสุข เร่งรัดหน่วยงานในสังกัดสํานักงานปลัดกระทรวงสาธารณสุขทั่วประเทศ 1,855 แห่ง ติดตั้งระบบไฟฟ้าพลังงานแสงอาทิตย์ให้แล้วเสร็จ ภายในปี 2566 ช่วยลดการใช้พลังงานไฟฟ้า เพิ่มคุณภาพการให้บริการ และลดภาวะโลกร้อน
ปลัดกระทรวงสาธารณสุข เร่งรัดหน่วยงานในสังกัดสํานักงานปลัดกระทรวงสาธารณสุขทั่วประเทศ 1,855 แห่ง ติดตั้งระบบไฟฟ้าพลังงานแสงอาทิตย์ให้แล้วเสร็จ ภายในปี 2566 ช่วยลดการใช้พลังงานไฟฟ้า เพิ่มคุณภาพการให้บริการ และลดภาวะโลกร้อน ล่าสุดติดตั้งระบบแล้วเสร็จและอยู่ระหว่างดําเนินการ 716 แห่ง ช่วยประหยัดค่าไฟฟ้าได้กว่า 202 ล้านบาท/ปี และลดการปลดปล่อยก๊าซคาร์บอนไดออกไซด์ได้กว่า 22,000 tonCO2/ปี
วันนี้ (18 กรกฎาคม 2566) นายแพทย์โอภาส การย์กวินพงศ์ ปลัดกระทรวงสาธารณสุข เผยความคืบหน้าการติดตั้งระบบผลิตไฟฟ้าพลังงานแสงอาทิตย์ของหน่วยงานในสังกัดสํานักงานปลัดกระทรวงสาธารณสุข (สป.สธ.) ว่า กระทรวงสาธารณสุขได้มีนโยบายการอนุรักษ์พลังงานและการใช้พลังงานทดแทน โดยกําหนดให้ทุกหน่วยงานในสังกัด สป.สธ. ทั่วประเทศ 1,855 แห่ง ติดตั้งระบบผลิตไฟฟ้าพลังงานแสงอาทิตย์ให้แล้วเสร็จภายในปี 2566 ซึ่งจะช่วยลดค่าไฟฟ้าได้ถึงปีละ 904,353,667 บาท และช่วยลดภาวะโลกร้อนจากการลดการปลดปล่อยก๊าซคาร์บอนไดออกไซด์ได้ปีละ 99,458.49 tonCO2 ทั้งนี้ ล่าสุดมีหน่วยงานที่ติดตั้งระบบเรียบร้อยแล้วและอยู่ระหว่างกระบวนการจัดซื้อจัดจ้างรวม 716 แห่ง หรือประมาณ 40% ช่วยประหยัดค่าไฟฟ้าได้ 202,406,075 ล้านบาท/ปี และลดการปลดปล่อยก๊าซคาร์บอนไดออกไซด์ได้ 22,260.10 tonCO2/ปี
นายแพทย์โอภาส กล่าวต่อว่า นอกจากการติดตั้งระบบผลิตไฟฟ้าพลังงานแสงอาทิตย์ให้ครบทุกหน่วยงาน ภายในปี 2566 แล้ว ยังได้กําหนดมาตรการลดการใช้พลังงาน ภายในปี 2567-2568 ได้แก่ การปรับเปลี่ยนอุปกรณ์เพื่อการประหยัดพลังงาน อาทิ เปลี่ยนเป็นหลอดไฟ LED, การเปลี่ยนรถพยาบาลเป็นรถพลังงานไฟฟ้า (EV),การออกแบบอาคารเพื่อการอนุรักษ์พลังงานตามหลักเกณฑ์การประเมินความยั่งยืนทางพลังงานและสิ่งแวดล้อมไทย, การเพิ่มพื้นที่สีเขียวช่วยดูดซับมลพิษและเพิ่มก๊าซออกซิเจนด้วยการปลูกต้นไม้และจัดสวน, การเพิ่มศักยภาพการให้บริการ เช่น ระบบการแพทย์ทางไกล ให้รับบริการใกล้บ้าน ช่วยลดการเดินทาง, การจัดการมูลฝอยและน้ําเสียโดยใช้หลัก 3 R : Reduce Reuse Recycle ตลอดจนการประกาศนโยบายและการรณรงค์ส่งเสริมให้เกิดความร่วมมือในการลดการใช้พลังงานและสร้างพื้นที่สีเขียวเพิ่มขึ้น
*************************************** 18 กรกฎาคม 2566
รัฐบาลไทย-ข่าวทำเนียบรัฐบาล-​ครม.อนุมัติหลักการร่างกฎกระทรวงกำหนดเด็กที่เสี่ยงต่อการกระทำผิด ป้องกันและคุ้มครองสวัสดิภาพเด็กจากการใช้กระท่อม กัญชา กัญชง
วันอังคารที่ 18 กรกฎาคม 2566
18/07/2566
​ครม.อนุมัติหลักการร่างกฎกระทรวงกําหนดเด็กที่เสี่ยงต่อการกระทําผิด ป้องกันและคุ้มครองสวัสดิภาพเด็กจากการใช้กระท่อม กัญชา กัญชง
​ครม.อนุมัติหลักการร่างกฎกระทรวงกําหนดเด็กที่เสี่ยงต่อการกระทําผิด ป้องกันและคุ้มครองสวัสดิภาพเด็กจากการใช้กระท่อม กัญชา กัญชง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2566 ว่า ครม.อนุมัติหลักการร่างกฎกระทรวงกําหนดเด็กที่เสี่ยงต่อการกระทําผิด (ฉบับที่ ..) พ.ศ. .... ตามที่กระทรวงการพัฒนาสังคมและความมั่นคงของมนุษย์เสนอ เพื่อป้องกันและคุ้มครองสวัสดิภาพเด็กไม่ให้ได้รับผลกระทบต่อการพัฒนาทางด้านสติปัญญาและการเจริญเติบโตของร่างกายจากการใช้พืชกระท่อม กัญชา กัญชง หรือผลิตภัณฑ์ที่มีส่วนผสม ทั้งนี้ เด็กที่เสี่ยงต่อการกระทําผิด หมายถึง เด็กที่ประพฤติตนไม่สมควร เด็กที่ประกอบอาชีพหรือคบหาสมาคมกับบุคคลที่น่าจะชักนําไปในทางกระทําผิดกฎหมายหรือขัดต่อศีลธรรมอันดี หรืออยู่ในสภาพแวดล้อมหรือสถานที่อันอาจชักนําไปในทางเสียหาย และ เด็ก หมายถึง บุคคลซึ่งมีอายุต่ํากว่าสิบแปดปีบริบูรณ์ แต่ไม่รวมถึงผู้ที่บรรลุนิติภาวะด้วยการสมรส
สาระสําคัญของร่างกฎกระทรวงฉบับนี้ เป็นการแก้ไขเพิ่มเติมกฎกระทรวงกําหนดเด็กที่เสี่ยงต่อการกระทําความผิด พ.ศ.2549 โดยเพิ่มพฤติกรรมเด็กที่ใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา หรือกัญชงในลักษณะเพื่อสันทนาการ ให้ถือเป็นเด็กที่มีพฤติกรรมเสี่ยงต่อการกระทําผิด เพื่อให้พนักงานเจ้าหน้าที่ตามพระราชบัญญัติคุ้มครองเด็ก พ.ศ.2546 มีหน้าที่และอํานาจการคุ้มครองสวัสดิภาพของเด็กที่มีพฤติกรรมเสี่ยงต่อการกระทําผิดดังกล่าว ได้แก่ 1) ส่งตัวเด็กเข้าสถานคุ้มครองสวัสดิภาพหรือสถานพัฒนาและฟื้นฟู หรือ 2) มอบตัวเด็กให้แก่ผู้ปกครองหรือบุคคลที่ยินยอมรับเด็กไปปกครองดูแล โดยอาจแต่งตั้งผู้คุ้มครองสวัสดิภาพแก่เด็กหรือไม่ก็ได้ โดยวางข้อกําหนดเพื่อป้องกันไม่ให้เด็กมีความประพฤติเสียหาย หรือเสี่ยงต่อการกระทําผิด เช่น ระมัดระวังไม่ให้เด็กเข้าไปในสถานที่อันจะจูงใจให้เด็กประพฤติตนไม่สมควร และระมัดระวังไม่ให้เด็กคบหาสมาคมกับบุคคลที่อาจจะชักนําไปในทางเสื่อมเสีย เป็นต้น
นางสาวรัชดา กล่าวด้วยว่า เมื่อร่างกฎกระทรวงฉบับนี้มีผลใช้บังคับแล้ว กระทรวงการพัฒนาสังคมและความมั่นคงของมนุษย์ โดยกรมกิจการเด็กและเยาวชนจะดําเนินการออกระเบียบคณะกรรมการคุ้มครองเด็กแห่งชาติ เพื่อกําหนดวิธีการคุ้มครองสวัสดิภาพเด็กที่ใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา หรือกัญชง ในลักษณะสารเสพติดต่อไป
รัฐบาลไทย-ข่าวทำเนียบรัฐบาล-กรมเจ้าท่า จัดประชุมซักซ้อมแนวทางการปฏิบัติตามระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจำทาง พ.ศ. 2566
วันอังคารที่ 18 กรกฎาคม 2566
กรมเจ้าท่า จัดประชุมซักซ้อมแนวทางการปฏิบัติตามระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจําทาง พ.ศ. 2566
...
กรมเจ้าท่า จัดประชุมซักซ้อมแนวทางการปฏิบัติตามระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจําทาง พ.ศ. 2566
วันที่ 17 กรกฎาคม 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม เป็นประธานการประชุมซักซ้อมแนวทางการปฏิบัติตามระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจําทาง พ.ศ. 2566 ตามที่กรมเจ้าท่าได้มีการออกระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจําทาง พ.ศ. 2566 เพื่อให้การปฏิบัติงาน (Work Instruction) เป็นไปด้วยความเรียบร้อยและมีประสิทธิภาพ ตามที่ได้มีการปรับปรุงวิธีการปฏิบัติงาน (Work Instruction) การขอรับใบอนุญาตให้เรือกลเดินประจําทางและจัดทําวิธีการปฏิบัติงาน (Work Instruction) การขอยกเลิกเดินเรือกลเดินประจําทางและการหยุดการเดินเรือประจําทางเป็นการชั่วคราว ให้เป็นไปตามระเบียบของกรมเจ้าท่า โดยมีผู้เข้าร่วมประชุม ประกอบด้วย นายนรินทร์ศักย์ สัทธาประสิทธิ์ ผู้อํานวยการสํานักมาตรฐานทะเบียนเรือ ผู้แทนจากสํานัก/กอง กรมเจ้าท่า ผู้แทนจากสํานักงานเจ้าท่าภูมิภาคและสาขา เข้าร่วมประชุม ณ ห้องประชุมสาครวิสัย ชั้น 4 อาคาร 162 ปี กรมเจ้าท่า และผ่านระบบการประชุมทางไกล
ทั้งนี้ การประชุมซักซ้อมแนวทางการปฏิบัติตามระเบียบกรมเจ้าท่าว่าด้วยการพิจารณาและการออกใบอนุญาตให้เรือกลเดินประจําทาง พ.ศ. 2566 นั้น เป็นการแนะนําวิธีการปฏิบัติงานการออกใบอนุญาตให้เรือกลเดินประจําทาง โดยเริ่มตั้งแต่การรับคําร้อง การตรวจสอบความถูกต้องของเอกสารหลักฐาน การเสนอเรื่องสู่การพิจารณาของคณะทํางานและคณะกรรมการ การพิจารณาอนุญาต การออกใบอนุญาต ตลอดจนการส่งมอบใบอนุญาตให้กับผู้ขออนุญาต และแนะนําวิธีการปฏิบัติงานการขอยกเลิกเดินเรือกลเดินประจําทางหรือหยุดการเดินเรือประจําทางเป็นการชั่วคราว โดยเริ่มตั้งแต่การรับคําร้อง การตรวจสอบความถูกต้องของเอกสารหลักฐาน การเสนอเรื่องสู่การพิจารณาของอธิบดีกรมเจ้าท่าหรือผู้ว่าราชการจังหวัด การพิจารณาอนุญาตออกคําสั่งยกเลิกใบอนุญาตหรือหยุดการเดินเรือประจําทางเป็นการชั่วคราว ตลอดจนการส่งคืนใบอนุญาตให้กับผู้ขออนุญาต
รัฐบาลไทย-ข่าวทำเนียบรัฐบาล-​รัฐบาลเตือนคนไทย อย่าหลงเชื่อโฆษณาชวนทำงานที่สหรัฐอาหรับเอมิเรตส์ เนื่องจากมีคนไทยโดนหลอกจากนายหน้า “ไม่ได้รับเงิน ผิดกฎหมาย กลายเป็นหนี้”
วันอังคารที่ 18 กรกฎาคม 2566
18/07/2566
​รัฐบาลเตือนคนไทย อย่าหลงเชื่อโฆษณาชวนทํางานที่สหรัฐอาหรับเอมิเรตส์ เนื่องจากมีคนไทยโดนหลอกจากนายหน้า “ไม่ได้รับเงิน ผิดกฎหมาย กลายเป็นหนี้”
​รัฐบาลเตือนคนไทย อย่าหลงเชื่อโฆษณาชวนทํางานที่สหรัฐอาหรับเอมิเรตส์ เนื่องจากมีคนไทยโดนหลอกจากนายหน้า “ไม่ได้รับเงิน ผิดกฎหมาย กลายเป็นหนี้”
วันนี้ (18 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี ประชาสัมพันธ์เพิ่มเติมกรณี สถานกงสุลใหญ่ ณ เมืองดูไบ สหรัฐอาหรับเอมิเรตส์ ประกาศเตือน คนไทยอย่าหลงเชื่อโฆษณารับสมัครไปทํางานที่สหรัฐอาหรับเอมิเรตส์ (UAE) ให้ค่าตอบแทนสูง ในระยะสั้น ผ่านทางโซเชียลมีเดีย ระบุวีซ่าที่ผู้จัดหาให้มักเป็นวีซ่าท่องเที่ยว ซึ่งการทํางานโดยใช้วีซ่าท่องเที่ยว “ผิดกฎหมาย” “เรื่องจริง อาจไม่เหมือนที่โฆษณา”
รองโฆษกประจําสํานักนายกรัฐมนตรี กล่าวว่า สถานกงสุลใหญ่ฯ ได้รับการติดต่อขอความช่วยเหลือจากคนไทย หลังถูกนายหน้าชักชวนมาทํางานที่ UAE ผ่านโซเชียลมีเดีย ให้ค่าตอบแทนสูง ในระยะเวลาอันสั้น พร้อมเสนอออกค่าตั๋วเครื่องบินและค่าวีซ่าให้ก่อน แต่ในความเป็นจริงไม่ได้รับเงิน แล้วยังกลายเป็นหนี้ ที่ต้องชําระในจํานวนที่สูงกว่าที่ตกลงกันไว้ และผิดกฎหมาย โดยเมื่อเดินทางมาถึง UAE จะมีคนมารับไปทํางานที่ร้านผิดกฎหมาย บังคับให้ขายบริการทางเพศ และถูกยึดหนังสือเดินทาง โดยมีหลายรายถูกกักขังหน่วงเหนี่ยว ซึ่งนายหน้ามักจะทําเป็นวีซ่าท่องเที่ยว โดยการทํางานด้วยวีซ่าท่องเที่ยวนั้นผิดกฎหมาย มีโทษปรับสูงถึง 50,000 ดีแรห์ม (ประมาณ 473,000 บาท) จําคุก และอาจถูกเนรเทศไม่ให้กลับเข้า UAE อีก และหากถูกจับดําเนินคดีตามกฎหมาย UAE แล้ว สถานกงสุลใหญ่ฯ ไม่สามารถก้าวก่ายกระบวนการทางกฎหมายของ UAE ได้ รวมถึงจะไม่ได้รับการคุ้มครองตามกฎหมายแรงงาน
รองโฆษกประจําสํานักนายกรัฐมนตรี ได้กล่าวเพิ่มเติมว่า ขอให้ตรวจสอบบุคคลหรือบริษัทรับสมัครงานว่าเป็นผู้รับอนุญาตจัดหางาน และได้รับอนุญาตโฆษณาจัดหางานตามระเบียบกระทรวงแรงงานว่าด้วยการโฆษณาการจัดหางาน พ.ศ. 2561 หรือไม่ รวมทั้งศึกษาข้อมูลการทํางานในต่างประเทศอย่างถูกต้องตามกฎหมาย ตามช่องทางของกรมการจัดหางาน กระทรวงแรงงาน ก่อนตัดสินใจไปทํางาน ทั้งนี้ หากต้องการความช่วยเหลือ กรณีถูกบังคับค้าประเวณี กักขังหน่วงเหนี่ยว หรือทําร้ายร่างกาย ผู้เสียหายจะต้องติดต่อตํารวจดูไบด้วยตนเอง ซึ่งเป็นแนวปฏิบัติของ UAE โดยมีช่องทางติดต่อ ดังนี้
1. โทรฉุกเฉิน กด 999 (โทรฟรี ไม่ต้องมีซิมการ์ด ตํารวจสามารถเข้าช่วยเหลือทันการโดยเช็กพิกัดปัจจุบันทางสัญญาณมือถือ)
2. แอปพลิเคชัน Dubai Police
3. เพจ Facebook: Dubai Police Official Page (กด Call Now หรือ ฝากข้อความทาง Inbox)
“รัฐบาลขอย้ําเตือนสร้างการรับรู้ก่อนเดินทางไปทํางานต่างประเทศ ให้ตรวจสอบ และศึกษาข้อมูลการทํางานในต่างประเทศตามช่องทางที่ถูกกฎหมาย การบังคับใช้กฎหมาย และบทลงโทษของแต่ละประเทศแตกต่างกัน โดยกฎหมาย UAE ผู้เสียหายต้องติดต่อตํารวจด้วยตนเอง สถานกงสุลใหญ่ ฯ ไม่สามารถแทรกแซงกระบวนการทางกฎหมายของUAE จึงขอให้คนไทยที่ต้องการไปทํางานในต่างประเทศศึกษาอย่างละเอียดถี่ถ้วน ก่อนตัดสินใจไปทํางาน” นางสาวรัชดา กล่าว
รัฐบาลไทย-ข่าวทำเนียบรัฐบาล-เตือน ปชช. อาศัยติดกับ “เขตพื้นที่ป่าเขา” ระมัดระวัง “โรคไข้มาลาเรีย” หลังพบจำนวนผู้ป่วยมีแนวโน้มเพิ่ม
วันอังคารที่ 18 กรกฎาคม 2566
เตือน ปชช. อาศัยติดกับ “เขตพื้นที่ป่าเขา” ระมัดระวัง “โรคไข้มาลาเรีย” หลังพบจํานวนผู้ป่วยมีแนวโน้มเพิ่ม
.....
จากรายงานสถานการณ์ “โรคไข้มาลาเรียในประเทศไทย” ในระบบมาลาเรียออนไลน์ของกรมควบคุมโรค (1 ม.ค. 66 – 7 ก.ค. 66) พบว่า มีผู้ป่วยสะสม 9,255 ราย (คนไทย 4,158 ราย และ ต่างชาติ 5,097 ราย)
.
พื้นที่ที่พบผู้ป่วยมากตามลําดับ:
จ.ตาก 5,513 ราย
จ.แม่ฮ่องสอน 1,026 ราย
จ. กาญจนบุรี 945 ราย
.
ทั้งนี้ โรคไข้มาลาเรียเกิดจาก “เชื้อพลาสโมเดียม” โดยมียุงก้นปล่องที่มักอาศัยอยู่ตามป่าเขาเป็นพาหะ ปชช. กลุ่มเสี่ยงตามพื้นที่ป่าเขา รวมถึงพื้นที่แถบชายแดน มีโอกาสเสี่ยงต่อการแพร่ระบาด
.
สําหรับอาการของโรค/การรักษา :
• หลังจากผู้ป่วยถูกยุงก้นปล่องตัวเมียกัด ประมาณ 10 - 14 วัน จะมีไข้ หนาวสั่น ปวดศีรษะเป็นพัก ๆ อาจมีอาการคลื่นไส้ เบื่ออาหาร
• กรณีพบแพทย์ทัน สามารถรักษาให้หายได้ด้วยการรับประทานยาในเวลาไม่นาน
• กรณีพบแพทย์ช้า ผู้ป่วยอาจเกิดภาวะแทรกซ้อน เช่น ภาวะมาลาเรียขึ้นสมอง ภาวะปอดบวมน้ํา ภาวะไตวาย ซึ่งทําให้เสียชีวิตได้
.
ทั้งนี้ ปชช. ในพื้นที่เสี่ยง เช่น เกษตรกรที่มีไร่มีสวนติดกับเขตพื้นที่ป่าเขา เจ้าหน้าที่ป่าไม้ ทหารที่ลาดตระเวนตามแนวชายแดน รวมทั้งนักท่องเที่ยวที่ชอบเดินป่า ควรเฝ้าสังเกตอาการ หากมีอาการตามข้างต้น ควรไปพบแพทย์โดยเร็ว เพื่อทําการเจาะเลือดหาเชื้อ หากพบเชื้อจะได้รับยา และเมื่อกินยาครบตามแพทย์สั่งแล้ว ต้องตรวจเลือดซ้ําตามแพทย์นัดอีกครั้ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.เห็นชอบการแต่งตั้งเอกอัครราชทูต ณ กรุงริยาด ซาอุดีอาระเบีย ดำรงตำแหน่งผู้แทนถาวรไทยประจำ OIC และตำแหน่งผู้ประสานงานความสัมพันธ์ระหว่างไทยกับ GCC
วันอังคารที่ 18 กรกฎาคม 2566
18/07/2566
ครม.เห็นชอบการแต่งตั้งเอกอัครราชทูต ณ กรุงริยาด ซาอุดีอาระเบีย ดํารงตําแหน่งผู้แทนถาวรไทยประจํา OIC และตําแหน่งผู้ประสานงานความสัมพันธ์ระหว่างไทยกับ GCC
ครม.เห็นชอบการแต่งตั้งเอกอัครราชทูต ณ กรุงริยาด ซาอุดีอาระเบีย ดํารงตําแหน่งผู้แทนถาวรไทยประจํา OIC และตําแหน่งผู้ประสานงานความสัมพันธ์ระหว่างไทยกับ GCC
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 18 ก.ค. 66 ได้เห็นชอบการแต่งตั้งเอกอัครราชทูต ณ กรุงริยาด ราชอาณาจักรซาอุดีอาระเบีย ดํารงตําแหน่งผู้แทนถาวรไทย(Permanent Representative :PR) ประจําองค์การความร่วมมืออิสลาม (The Organisation of Islamic Cooperation :OIC) และดํารงตําแหน่งผู้ประสานงานความสัมพันธ์ระหว่างไทยกับสํานักเลขาธิการมนตรีความร่วมมืออ่าวอาหรับ (Gulf Cooperation Council :GCC)
สําหรับความสัมพันธ์ระหว่างไทยกับ 2 องค์กรที่ผ่านมานั้น ตั้งแต่ 1 ต.ค. 41 ไทยได้เข้าร่วมเป็นผู้สังเกตการณ์ของ OIC ซึ่งมีสมาชิกเป็นกลุ่มประเทศมุสลิม 57 ประเทศ เพื่อขยายความสัมพันธ์กับ OIC และกลุ่มประเทศมุสลิมและติดตามข้อมติเพื่อเกื้อหนุนนโยบายของรัฐบาลในการแก้ไขและพัฒนาจังหวัดชายแดนใต้ ส่วนกับ GCC ซึ่งมีสมาชิก 6 ประเทศได้แก่ บาห์เรน คูเวต โอมาน กาตาร์ ซาอุดีอาระเบีย และสหรัฐอาหรับเอมิเรตส์ ไทยมีความสัมพันธ์แบบทวิภาคีที่ใกล้ชิดกับสมาชิก GCC ซึ่งเป็นแหล่งนําเข้าพลังงานน้ํามันและก๊าซธรรมชาติที่สําคัญที่สุดของไทย
อย่างไรก็ตาม ที่ผ่านมาไทยยังไม่เคยแต่งตั้งผู้แทนถาวรประจํา OIC และผู้ประสานงานความสัมพันธ์ระหว่างไทยกับ GCC มาก่อน แต่ภายหลังการปรับความสัมพันธ์ทางการทูตระหว่างไทยกับซาอุดีอาระเบียให้เป็นปกติอย่างสมบูรณ์ เมื่อปี 2565 ฝ่ายไทยได้มีการแต่งตั้งเอกอัครราทูตไทยประจําซาอุดิอาระเบีย ครั้งนี้จึงเป็นโอกาสที่เหมาะสมที่จะตั้งเอกอัครราชทูต ณ กรุงริยาด ซาอุดีอาระเบียให้ดํารงตําแหน่งผู้แทนถาวรไทยประจํา OIC และผู้ประสานงานความสัมพันธ์ระหว่างไทยกับ GCC
เพื่อเป็นการยืนยันท่าทีและความมุ่งมั่นของไทยในการให้ความสําคัญกับการดําเนินความสัมพันธ์กับทั้ง OIC และ GCC ให้มีความใกล้ชิดและเพิ่มพูนการปฏิสัมพันธ์และผลักดันความร่วมมือให้มีพลวัตมายิ่งขึ้น นอกจากนี้ จะเป็นการส่งเสริมความสัมพันธ์ทวิภาคีระหว่างไทยกับซาอุดีอาระเบียทางอ้อม ในฐานะที่ซาอุดีอาระเบียเป็นประเทศสมาชิกที่มีบทบาทใน OIC และ GCC ด้วย
ทั้งนี้ ข้อมูลของกระทรวงการต่างประเทศแจ้งว่า เอกอัครราชทูต ณ กรุงริยาด ราชอาณาจักรซาอุดีอาระเบีย คนปัจจุบัน คือ นายดามพ์ บุญธรรม
รัฐบาลไทย-ข่าวทำเนียบรัฐบาล-ครม.มีมติเห็นชอบร่างกฎกระทรวง 2 ฉบับ ภายใต้ ปพพ. เพิ่มทางเลือก บจก.เรียกประชุมใหญ่ผ่านทางสื่ออิเล็กทรอนิกส์ และให้มีคนกลางที่เป็นผู้ประเมินราคาซื้อขายหุ้นกรณีควบรวมบริษัทฯ
วันอังคารที่ 18 กรกฎาคม 2566
18/07/2566
ครม.มีมติเห็นชอบร่างกฎกระทรวง 2 ฉบับ ภายใต้ ปพพ. เพิ่มทางเลือก บจก.เรียกประชุมใหญ่ผ่านทางสื่ออิเล็กทรอนิกส์ และให้มีคนกลางที่เป็นผู้ประเมินราคาซื้อขายหุ้นกรณีควบรวมบริษัทฯ
ครม.มีมติเห็นชอบร่างกฎกระทรวง 2 ฉบับ ภายใต้ ปพพ. เพิ่มทางเลือก บจก.เรียกประชุมใหญ่ผ่านทางสื่ออิเล็กทรอนิกส์ และให้มีคนกลางที่เป็นผู้ประเมินราคาซื้อขายหุ้นกรณีควบรวมบริษัทฯ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 18 กรกฎาคม 2566 ว่า ที่ประชุมครม. มีมติเห็นชอบร่างกฎกระทรวงภายใต้ประมวลกฎหมายแพ่งและพาณิชย์ รวม 2 ฉบับ ตามที่กระทรวงพาณิชย์เสนอ เพื่อเป็นการเพิ่มทางเลือกให้บริษัทจํากัดสามารถโฆษณาคําบอกกล่าวเรียกประชุมใหญ่ผ่านทางสื่ออิเล็กทรอนิกส์อื่นใดเพิ่มเติมจากการโฆษณาทางหนังสือพิมพ์ และให้มีคนกลางที่เป็นผู้ประเมินราคาซื้อขายหุ้นของผู้ถือหุ้นที่คัดค้าน/ไม่เห็นด้วยกับการควบรวมบริษัท ในกรณีที่บริษัทมีมติพิเศษให้ควบรวม โดยให้ร่างกฎกระทรวง 2 ฉบับดังกล่าวมีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ร่างกฎกระทรวงกําหนดหลักเกณฑ์ และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์ กรณีบริษัทจํากัดมีหุ้นชนิดที่มีใบหุ้นออกให้แก่ผู้ถือ พ.ศ. .... เป็นการกําหนดหลักเกณฑ์และวิธีการในการโฆษณาคําบอกกล่าวเรียกประชุมใหญ่ในสื่ออิเล็กทรอนิกส์กรณีที่บริษัทมีหุ้นชนิดที่มีใบหุ้นออกให้แก่ผู้ถือ (หุ้นไม่ระบุชื่อ) สรุปสาระสําคัญ ดังนี้
1. บริษัทจํากัดที่มีหุ้นชนิดใบหุ้นออกให้แก่ผู้ถือ (หุ้นไม่ระบุชื่อ) อาจโฆษณาคําบอกกล่าวเรียกประชุมใหญ่ในสื่ออิเล็กทรอนิกส์เพิ่มเติมจากการโฆษณาในหนังสือพิมพ์แห่งท้องที่ก็ได้
2. การโฆษณาในสื่ออิเล็กทรอนิกส์ให้กระทําโดยการประกาศผ่านเว็บไซต์ที่เข้าถึงได้เป็นการทั่วไป เช่น เว็บไซต์ของบริษัทหรือเว็บไซต์หนังสือพิมพ์ออนไลน์
3. ข้อความหรือเอกสารที่โฆษณาต้องเป็นเอกสารชุดเดียวกัน หรือมีเนื้อหาเช่นเดียวกันกับที่ส่งให้แก่ผู้ถือหุ้น
4. การโฆษณาคําบอกกล่าวเรียกประชุมใหญ่ในสื่ออิเล็กทรอนิกส์จะต้องปรากฏข้อความหรือเอกสารที่โฆษณานั้นในสื่ออิเล็กทรอนิกส์จนถึงวันประชุมใหญ่
5. บริษัทจํากัดต้องเก็บรวบรวมหลักฐาน การโฆษณา พร้อมทั้งรายละเอียดเกี่ยวกับวันที่มีการโฆษณาไว้ด้วย
ร่างกฎกระทรวงกําหนดหลักเกณฑ์ วิธีการ และเงื่อนไขการแต่งตั้งผู้ประเมินราคา พ.ศ. .... เป็นการกําหนดหลักเกณฑ์ วิธีการ และเงื่อนไขการแต่งตั้งผู้ประเมินราคาซื้อขายหุ้นของผู้ถือหุ้นที่เข้าร่วมประชุมและคัดค้านการควบรวมบริษัทในกรณีที่บริษัทมีมติพิเศษให้ควบรวมบริษัท สรุปสาระสําคัญ ดังนี้
1. บริษัทจํากัดเป็นผู้แต่งตั้งผู้ประเมินราคาที่เป็นคนกลางทําหน้าที่ประเมินและกําหนดราคาซื้อขายหุ้นของผู้ถือหุ้นส่วนน้อยที่คัดค้าน/ ไม่เห็นด้วยกับการควบรวมบริษัท และ กําหนดความเป็นอิสระของผู้ประเมินราคา เช่น ไม่เป็นผู้ที่มีส่วนได้เสีย ปราศจากอคติ
2. คุณสมบัติของผู้ประเมินราคา ได้แก่ 1.เป็นผู้สอบบัญชีที่ได้รับอนุญาต 2.ทําหน้าที่เกี่ยวข้องกับการประเมินทรัพย์สินที่ได้รับอนุญาต/ได้รับความเห็นชอบ/ ขึ้นทะเบียนจากหน่วยงานของรัฐ สมาคม จดทะเบียนหรือตามกฎหมายที่เกี่ยวข้อง เช่น อนุญาโตตุลาการในสาขาการประเมินราคาทรัพย์สิน ผู้เชี่ยวชาญศาลด้านการประเมินมูลค่าทรัพย์สิน บริษัทประเมินมูลค่าทรัพย์สินหรือผู้ประเมินหลักที่ได้รับความเห็นชอบจาก สนง. ก.ล.ต.
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม บรรยายแนวทางการพัฒนาระบบคมนาคมขนส่งของไทยไปสู่ความยั่งยืน ในงานกิจกรรมคู่ขนานของการประชุม High-Level Political Forum on Sustainable Development
วันอังคารที่ 18 กรกฎาคม 2566
นายชยธรรม์ พรหมศร ปลัดกระทรวงคมนาคม บรรยายแนวทางการพัฒนาระบบคมนาคมขนส่งของไทยไปสู่ความยั่งยืน ในงานกิจกรรมคู่ขนานของการประชุม High-Level Political Forum on Sustainable Development
...
นายชยธรรม์ พรหมศร ปลัดกระทรวงคมนาคม ได้รับเชิญจากคณะกรรมาธิการเศรษฐกิจ และสังคมแห่งสหประชาชาติสําหรับเอเชียและแปซิฟิก (United Nations Economic and Social Commission for Asia and the Pacific: UNESCAP) ให้บรรยายในหัวข้อ “Thailand’s Pathway to Accelerate Transport Sector De-carbonization and Collaboration” ในช่วงเสียงจากประเทศสมาชิก “Voice of the Member States” ในงานกิจกรรมคู่ขนานของการประชุม High-Level Political Forum on Sustainable Development (HLPF) จัดโดย UNESCAP เมื่อวันที่ 14 กรกฎาคม 2566 ณ สํานักงานใหญ่สหประชาชาติ นครนิวยอร์ก สหรัฐอเมริกา
ปลัดกระทรวงคมนาคม ได้นําเสนอวิสัยทัศน์การขับเคลื่อนนโยบายและการดําเนินงานของกระทรวงคมนาคม ทั้งทางบก ทางราง ทางน้ํา และทางอากาศ การเร่งรัดพัฒนาโครงสร้างพื้นฐาน การกํากับดูแล และการให้บริการด้านคมนาคมขนส่งในทุกมิติ ให้มีความสะดวก รวดเร็ว ปลอดภัย มีประสิทธิภาพ เป็นมิตรกับสิ่งแวดล้อม ประชาชนสามารถเข้าถึงระบบคมนาคมขนส่งสาธารณะได้อย่างเท่าเทียม สอดคล้องกับทิศทางการพัฒนาประเทศตามนโยบายรัฐบาล พร้อมส่งเสริมการกําหนดยุทธศาสตร์และสร้างความสามารถในการแข่งขันของประเทศไทยให้เป็นจุดเชื่อมโยงที่สําคัญในภูมิภาคเอเชีย โดยมุ่งเน้นการพัฒนานวัตกรรมใหม่ ๆ นอกจากนี้ ได้นําเสนอกรอบนโยบาย แผนงาน และแนวทางการดําเนินการของกระทรวงคมนาคมในการลดการปล่อยก๊าซเรือนกระจกในภาคคมนาคมและขนส่ง ให้เป็นไปตามข้อตกลงของสหประชาชาติ รวมถึงแนวทางการพัฒนาไปสู่การเป็นกลางทางคาร์บอน (Carbon Neutrality) และการปล่อยก๊าซคาร์บอนเป็นศูนย์ (Net-Zero Emission) ของประเทศไทยในอนาคตด้วย
รัฐบาลไทย-ข่าวทำเนียบรัฐบาล-รองปลัด กษ. ติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
วันจันทร์ที่ 17 กรกฎาคม 2566
รองปลัด กษ. ติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
ส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ครั้งที่ 2/2566 ร่วมกับหน่วยงานสังกัดกระทรวงเกษตรและสหกรณ์ที่เกี่ยวข้อง ในจังหวัดชายแดนภาคใต้ ผ่านระบบ Zoom Meeting โดยติดตามความก้าวหน้าการดําเนินงานฯ เป็นรายสินค้า ดังนี้
1. กาแฟ
1.1) การสนับสนุนต้นพันธุ์กาแฟในสวนมะพร้าวให้กับเกษตรกรในจังหวัดชายแดนภาคใต้
1.2) ความก้าวหน้าสภาพพื้นที่การเพาะปลูกกาแฟที่ได้รับการสนับสนุน ระยะที่ 1 สนับสนุนกาแฟให้กลุ่มเกษตรกรทําไร่นาสวนผสม จํานวน 12,000 ต้น
1.3) การกําหนดราคาประกันเพื่อประกันรายได้ให้กับเกษตรกร
2. พืชอาหารสัตว์ ติดตามความก้าวหน้า ความต้องการใช้พืชอาหารสัตว์ในพื้นที่ โดยใช้ข้อมูลปริมาณสัตว์ในพื้นที่และการบริโภคอาหารสัตว์ในพื้นที่
และ 3. โคเนื้อ ติดตามความก้าวหน้า การคัดเลือกกลุ่มเกษตรกรเข้าร่วมโครงการโคบาลชายแดนใต้
รัฐบาลไทย-ข่าวทำเนียบรัฐบาล-ครม.ไฟเขียวไทยยื่นประมูลสิทธิ์เสนอตัวเป็นเจ้าภาพจัดการประชุมประจำปี เครือข่ายเมืองสร้างสรรค์ขององค์การยูเนสโก ปี 2568
วันอังคารที่ 18 กรกฎาคม 2566
18/07/2566
ครม.ไฟเขียวไทยยื่นประมูลสิทธิ์เสนอตัวเป็นเจ้าภาพจัดการประชุมประจําปี เครือข่ายเมืองสร้างสรรค์ขององค์การยูเนสโก ปี 2568
ครม.ไฟเขียวไทยยื่นประมูลสิทธิ์เสนอตัวเป็นเจ้าภาพจัดการประชุมประจําปี เครือข่ายเมืองสร้างสรรค์ขององค์การยูเนสโก ปี 2568
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 18 ก.ค. 66 ได้อนุมัติให้ประเทศไทยยื่นประมูลสิทธิ์เสนอตัวเป็นเจ้าภาพจัดการประชุมประจําปี ของเครือข่ายเมืองสร้างสรรค์ขององค์การยูเนสโก ครั้งที่17 ในปี 2568 (UCCN Annual Conference 2025) ณ จังหวัดเชียงใหม่ ซึ่งการประชุมนี้จะเป็นเวทีนานาชาติสําหรับการหารือและแลกเปลี่ยนระหว่างสมาชิกเครือข่ายเมืองสร้างสรรค์ มีวัตถุประสงค์ในการนําวัฒนธรรมและความคิดสร้างสรรค์มาเป็นนโยบายเพื่อดําเนินการพัฒนาเมือง ตามเป้าหมายวาระการพัฒนาอย่างยั่งยืนปี 2030 ขององค์การสหประชาติ (ยูเอ็น) และปฏิญญา Mondiacult 2022
ภายหลังได้รับการอนุมัติจาก ครม. แล้ว กระทรวงวัฒนธรรมจะดําเนินการตามขั้นตอนต่อไปคือ จัดทําข้อมูลตามเกณฑ์ที่องค์การยูเนสโกกําหนด และเสนอไปยังองค์การยูเนสโกภายในวันที่ 31 ก.ค. 66 จากนั้นจะมีกระบวนการคัดเลือกโดยพิจารณาเอกสาร การนําเสนอ การลงคะแนนเสียงผ่านช่องทางออนไลน์ และประกาศผลเมืองที่ได้รับพิจารณาเป็นเจ้าภาพในช่วงเดือน ต.ค. 66 ต่อไป
ทั้งนี้ จังหวัดเชียงใหม่ได้รับการพิจารณาจากหน่วยงานที่เกี่ยวข้องได้แก่ กระทรวงวัฒนธรรม สํานักงานส่งเสริมการจัดประชุมและนิทรรศการ(องค์การมหาชน) หรือทีเส็บ และสํานักงานส่งเสริมเศรษฐกิจสร้างสรรค์(องค์การมหาชน) (สศส.) ว่าเป็นเมืองที่มีศักยภาพที่จะเป็นสถานที่การจัดประชุม รวมถึงปัจจุบันเป็นสมาชิกเครือข่ายเมืองสร้างสรรค์ขององค์การยูเนสโก(UNESCO Creative Cities Network-UCCN) สาขาหัตถกรรมและศิลปพื้นบ้าน ด้วย
น.ส.ไตรศุลี กล่าวว่า ที่ผ่านมาจังหวัดเชียงใหม่ได้ร่วมกับหน่วยงานที่เกี่ยวข้อง อาทิ อบจ.เชียงใหม่ คณะวิจิตรศิลป์ มหาวิทยาลัยเชียงใหม่ ทีเส็บ สศส. รวมถึงคณะทํางาน ในการจัดทําข้อมูลเพื่อยื่นประมูลสิทธิ์การเป็นเจ้าภาพอย่างต่อเนื่อง ซึ่งได้มีข้อสรุปช่วงเวลาที่จะจัดการประชุมประจําปี UCCN ครั้งที่ 17 จะมีขึ้นในช่วงเดือน ก.ค. 2568 ระยะเวลา 7 วัน ภายใต้แนวคิด "Enhancing Multicultural Transformation" เชื่อมอดีตสู่ปัจจุบัน สร้างนวัตกรรมเพื่อการต่อยอด
สําหรับความคาดหวังต่อการที่ประเทศไทยจะได้เป็นเจ้าภาพครั้งนี้ คือเป็นโอกาสในการส่งเสริมวัฒนธรรมและความคิดสร้างสรรค์ให้มีบทบาทในการพัฒนาเศรษฐกิจและสังคม เพื่อการอนุรักษ์และดํารง คงอยู่ ต่อยอดวัฒนธรรมไทยสู่เวทีโลกผ่านการนําเสนอเมืองเชียงใหม่ในมิติต่างๆ ไม่ว่าจะเป็นศิลปะ ศาสนา วัฒนธรรม
น.ส.ไตรศุลี กล่าวว่า กิจกรรมภายในการประชุมจะมีกลุ่มย่อยทั้งหมด 7 กลุ่ม ได้แก่ หัตถกรรมและศิลปพื้นบ้าน การออกแบบ ภาพยนตร์ วิทยาการอาหาร วรรกรรม มีเดีย อาร์ต และดนตรี รวมทั้งมีการทัศนศึกษาเพื่อเยี่ยมชมเมืองและสัมผัสวัฒนธรรมประเพณีของเชียงใหม่ ซึ่งจะเป็นการต่อยอดสินทรัพย์ทางวัฒนธรรมสู่การสร้างมูลค่าเพิ่ม ขับเคลื่อนการสร้างเมืองสร้างสรรค์ยูเนสโกของไทยในภาพรวม
นอกจากนี้ การจัดประชุมจะบูรณาการกับเมืองสร้างสรรค์ของยูเนสโกในประเทศไทยทั้ง 5 เมือง ได้แก่ เชียงใหม่ ภูเก็ต (สาขาอาหาร) กรุงเทพมหานคร (สาขาการออกแบบ) สุโขทัย (สาขาหัตถกรรมและศิลปะพื้นบ้าน) และเพชรบุรี(สาขาอาหาร) รวมถึงเมืองอื่นๆ ที่มีความประสงค์จะเข้าสู่เครือข่ายเมืองสร้างสรรค์ของยูเนสโก อาทิ น่าน สุพรรณบุรี นครปฐม เชียงราย และพัทยา
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ นั่งหัวโต๊ะชี้แจงหลักเกณฑ์สินเชื่อกองทุนโครงการสินเชื่อลดโลกร้อน (Decarbonize Loan) ให้เจ้าหน้าที่ สอจ.ทั่วประเทศ
วันอังคารที่ 18 กรกฎาคม 2566
18/07/2566
หัวหน้าผู้ตรวจฯ วิษณุ นั่งหัวโต๊ะชี้แจงหลักเกณฑ์สินเชื่อกองทุนโครงการสินเชื่อลดโลกร้อน (Decarbonize Loan) ให้เจ้าหน้าที่ สอจ.ทั่วประเทศ
หัวหน้าผู้ตรวจฯ วิษณุ นั่งหัวโต๊ะชี้แจงหลักเกณฑ์สินเชื่อกองทุนโครงการสินเชื่อลดโลกร้อน (Decarbonize Loan) ให้เจ้าหน้าที่ สอจ.ทั่วประเทศ
วันที่ 17 กรกฎาคม 2566 เวลา 08.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมประชุมเชิงปฏิบัติการพัฒนาศักยภาพบุคลากรและชี้แจงหลักเกณฑ์สินเชื่อกองทุนโครงการสินเชื่อลดโลกร้อน (Decarbonize Loan) ปีงบประมาณ พ.ศ. 2566 วงเงินสินเชื่อ 1,500 ล้านบาท โดยมีอุตสาหกรรมจังหวัด พร้อมด้วยเจ้าหน้าที่สํานักงานอุตสาหกรรมจังหวัด 77 จังหวัด เข้าร่วมรับฟังการชี้แจงหลักเกณฑ์สินเชื่อดังกล่าว ผ่านระบบ Zoom Meeting ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ได้เน้นย้ําให้สํานักงานอุตสาหกรรมจังหวัดดําเนินงานตามนโยบาย MIND และการเข้าร่วมในระบบทะเบียนลูกค้ากระทรวงอุตสาหกรรม (i-Industry) ทั้งนี้ สํานักงานกองทุนพัฒนาเอสเอ็มอีตามแนวประชารัฐ ร่วมกับศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม และบริษัท อะจินิกซ์ เทคโนโลยี จํากัด ได้นําเสนอหลักเกณฑ์และขั้นตอนการขอรับบริการโครงการ “สินเชื่อลดโลกร้อน (Decarbonize Loan)” พร้อมทั้งอธิบายและสาธิตขั้นตอนในการเข้าระบบการรับสมัครสินเชื่อผ่านระบบ Online อีกด้วย
รัฐบาลไทย-ข่าวทำเนียบรัฐบาล-​​PM welcomes BIMSTEC Foreign Ministers
วันจันทร์ที่ 17 กรกฎาคม 2566
​​PM welcomes BIMSTEC Foreign Ministers
​​PM welcomes BIMSTEC Foreign Ministers
July 17, 2023, at 14.00 hrs, at the Thai Khu Fah Building, Government House, the group of BIMSTEC (Bay of Bengal Initiative for Multi-Sectoral Technical and Economic Cooperation) Foreign Ministers paid a courtesy call on Prime Minister and Defense Minister Gen. Prayut Chan-o-cha on occasion of their visit to Thailand to attend the BIMSTEC Foreign Ministers’ Retreat. Deputy Government Spokesperson Ratchada Thanadirek disclosed gist of the meeting as follows:
The Prime Minister welcomed and thanked all the BIMSTEC ministers for attending the BIMSTEC Foreign Ministers’ Retreat which was successfully hosted by Thailand. He hoped that the meeting outcomes would be built upon to further enhance BIMSTEC’s relevance and visibility at the international stage. Thailand has been preparing for the 6th BIMSTEC Summit and related meetings, to be held on November 27-30, 2023. He called on other BIMSTEC Member States to support Thailand throughout its BIMSTEC chairmanship.
As BIMSTEC chair, Thailand has been working closely with all Member States towards realizing the vision for Prosperous, Resilient, Open BIMSTEC or “PRO BIMSTEC” in: 1) economic dimension, that is, to promote comprehensive connectivity and accelerate poverty alleviation through trade and investment, and environmental conservation; 2) security dimension: to strengthen regional security through promoting food and public health security, and maritime cooperation; and 3) participatory dimension: to promote sustainable tourism and create people-to-people network.
The group of BIMSTEC Foreign Ministers:
1. H.E. Dr. Abulkalam Abdul Momen
Minister of Foreign Affairs of Bangladesh
2. H.E. Dr. Tandi Dorji
Minister of Foreign Affairs of Bhutan
3. H.E. Dr. Subrahmanyam Jaishankar
Minister of External Affairs of India
4. H.E. Mr. Than Swe
Union Minister for Foreign Affairs of Myanmar
5. H.E. Mr. Narayan Prakash Saud
Minister for Foreign Affairs of Nepal
6. H.E. Mr. Ali Sabry
Minister of Foreign Affairs of Sri Lanka
7. H.E. Tenzin Lekphell
Secretary General of BIMSTEC
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 6/2566
วันอังคารที่ 18 กรกฎาคม 2566
การประชุมคณะกรรมการน้ําตาลทราย ครั้งที่ 6/2566
กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 6/2566
นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 5/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม 1601 ชั้น 16 กรมการค้าต่างประเทศ กระทรวงพาณิชย์ สนามบินน้ํา โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุมฯ
ทั้งนี้ ที่ประชุมได้ร่วมกันหารือและพิจารณาในประเด็น 1) การขอเพิ่มชนิดสินค้าเพื่อผลิตสินค้าส่งออก ปี 2566 (โดยสิทธิคงเดิม) 2) การขอเพิ่มชนิดสินค้า และขอเพิ่มสิทธิซื้อน้ําตาลทรายผลิตเพื่อการส่งออก ปี 2566 3) ขอเพิ่มสิทธิซื้อน้ําตาลทรายผลิตเพื่อการส่งออก ปี 2566 และ 4) ขอปรับลดสิทธิซื้อน้ําตาลทรายเพื่อผลิตสินค้าส่งออก ปี 2566
รัฐบาลไทย-ข่าวทำเนียบรัฐบาล-EXIM BANK ชี้แจงกรณีเงินกู้บริษัทลูกของ STARK
วันอังคารที่ 18 กรกฎาคม 2566
18/07/2566
EXIM BANK ชี้แจงกรณีเงินกู้บริษัทลูกของ STARK
ตามที่ปรากฏข่าว EXIM BANK ปล่อยกู้บริษัท เฟ้ลปส์ ดอด์จ อินเตอร์เนชั่นแนล (ไทยแลนด์) จํากัด ซึ่งเป็นบริษัทลูกของบริษัท สตาร์ค คอร์เปอเรชั่น จํากัด (มหาชน) (STARK) นั้น
ธนาคารเพื่อการส่งออกและนําเข้าแห่งประเทศไทย (EXIM BANK) ขอชี้แจงว่า EXIM BANK ได้ปล่อยกู้ให้แก่บริษัทลูกของ STARK ดังกล่าวโดยสอดคล้องกับพันธกิจของธนาคาร เพื่อสนับสนุนวงเงินนําเข้าวัตถุดิบสําหรับผลิตสายไฟฟ้าและสายเคเบิลทั้งที่จําหน่ายในประเทศไทยเพื่อการพัฒนาประเทศและส่งออก ซึ่งที่ผ่านมาการใช้วงเงินเป็นปกติ เมื่อบริษัทแม่ประสบปัญหา ธนาคารจึงอยู่ระหว่างการติดตามและประชุมหารือกับทุกฝ่ายที่เกี่ยวข้องเพื่อหาแนวทางที่เหมาะสมในการแก้ไขปัญหาต่อไป รวมทั้งธนาคารได้ปฏิบัติตามหลักเกณฑ์การจัดชั้นและการกันเงินสํารองของสถาบันการเงินเฉพาะกิจครบถ้วนแล้ว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2169 9999 ต่อ 4110-4
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ลงพื้นที่มุกดาหาร ตรวจราชการรอบที่ 2 เน้นย้ำนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันอังคารที่ 18 กรกฎาคม 2566
18/07/2566
ผู้ตรวจฯ ทาวัน ลงพื้นที่มุกดาหาร ตรวจราชการรอบที่ 2 เน้นย้ํานโยบาย MIND ใช้ หัว และ ใจ “ปั้นอุตสาหกรรมคู่ชุมชน”
ผู้ตรวจฯ ทาวัน ลงพื้นที่มุกดาหาร ตรวจราชการรอบที่ 2 เน้นย้ํานโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันที่ 12 กรกฎาคม 2566 เวลา 08.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมด้วย นายบุญรวย เลิศวนิชย์ทิพย์ อุตสาหกรรมจังหวัดมุกดาหาร ข้าราชการและเจ้าหน้าที่สํานักงานอุตสาหกรรมจังหวัดมุกดาหาร ลงตรวจเยี่ยมพร้อมให้คําปรึกษาแนะนําการดําเนินงานของกลุ่มวิสาหกิจชุมชนตัดเย็บเสื้อสตรีบ้านซ่ง (บริษัท มุกดาหารอินเตอร์เทรดเดอร์ จํากัด) ด้านการออกแบบให้ทันสมัย สามารถสวมใส่ได้ทุกโอกาส และสามารถเข้าถึงการตลาดทั้งออนไลน์และออฟไลน์ได้ พร้อมมอบนโยบายการขับเคลื่อนอุตสาหกรรมตามนโยบาย MIND ของกระทรวงอุตสาหกรรมให้ครบทั้ง 4 มิติ ทั้งการพัฒนาธุรกิจ และการดูแลชุมโดยรอบ
และใน เวลา 10.30 น คณะผู้ตรวจฯ ทาวัน ได้ตรวจเยี่ยมให้คําปรึกษาแนะนําบริษัท พรีเมียร์ควอลิตี้สตาร์ช จํากัด (มหาชน) ประกอบธุรกิจผลิตแป้งมันสําปะหลัง ส่งจําหน่ายทั้งในและต่างประเทศ พร้อมเน้นย้ําให้สถานประกอบการอุตสาหกรรมดีมี MIND ส่งเสริมให้โรงงานทําถูกกฎหมาย ส่งเสริมด้านความปลอดภัยในโรงงาน การดูแลรักษาสิ่งแวดล้อมในโรงงานและชุมชนโดยรอบให้สามารถอยู่ร่วมกันได้อย่างเกื้อกูลกันและยั่งยืน ทั้งนี้ บริษัทฯ ได้ยื่นขอสมัครรางวัลอุตสาหกรรมดีเด่น ประเภทการรักษาคุณภาพสิ่งแวดล้อมประจําปี พ.ศ. 2566 อีกด้วย
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานเปิดโครงการ
วันอังคารที่ 18 กรกฎาคม 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานเปิดโครงการ
ฝึกอบรมหลักสูตร “ฉันคือ...ข้าราชการที่ดี” รุ่นที่ 69
นายมนตรี เดชาสกุลสม ผู้ตรวจราชการกระทรวงคมนาคม เป็นประธานเปิดโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 69 โดยมีผู้บริหารของสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ในวันที่ 18 กรกฎาคม 2566 ณ หอประชุมราชรถสโมสร อาคารราชรถสโมสรกระทรวงคมนาคม
นายมนตรี เดชาสกุลสม กล่าวว่า หลักสูตร “ฉันคือ...ข้าราชการที่ดี” มีเป้าหมายเพื่อให้เกิดสัมพันธภาพอันดีต่อกัน สร้างบุคลากรที่มีคุณภาพ รวมทั้งการแลกเปลี่ยนเรียนรู้การประสานงาน การสานต่อการทํางานร่วมกันระหว่างหน่วยงานในสังกัดกระทรวงฯ สําหรับอาชีพข้าราชการถือว่ามีเกียรติศักดิ์ศรี ปัจจุบันรูปแบบวิธีการทํางานต่าง ๆ ในระบบราชการได้เปลี่ยนแปลงไปอย่างมาก นับตั้งแต่ปี 2546 มีการประกาศ เรื่องการพัฒนาระบบราชการอย่างจริงจัง ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือมุ่งหวังให้ข้าราชการปฏิบัติราชการ เพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่ มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้ จะทําให้ได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ เพื่อเตรียมความพร้อมที่จะก้าวไปสู่การเป็นข้าราชการที่ดี และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทํางานที่ดีระหว่างกันในอนาคต เกิดการแลกเปลี่ยนเรียนรู้สร้างเครือข่ายในการทํางานเพื่อประโยชน์ของประชาชนและประเทศชาติต่อไป
ทั้งนี้ โครงการดังกล่าวมีข้าราชการบรรจุใหม่ในสังกัดกระทรวงฯ เข้าร่วม 102 คน ประกอบด้วย 1) กรมเจ้าท่า 19 คน 2) กรมการขนส่งทางบก 53 คน และ 3) กรมทางหลวง 30 คน โดยดําเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมเป็นไปตามแนวทางและวัตถุประสงค์ที่สํานักงาน ก.พ. กําหนด ระหว่างวันที่ 18 - 27 กรกฎาคม 2566 ณ ชลพฤกษ์ รีสอร์ท อําเภอบ้านนา จังหวัดนครนายก และโรงแรมกราฟ เขตห้วยขวาง กรุงเทพฯ
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่เพชรบุรี ตรวจเยี่ยมและติดตามผลการดำเนินโครงการเพิ่มประสิทธิภาพการกำกับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน"
วันอังคารที่ 18 กรกฎาคม 2566
18/07/2566
ผู้ตรวจฯ เดชา ลงพื้นที่เพชรบุรี ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน"
ผู้ตรวจฯ เดชา ลงพื้นที่เพชรบุรี ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน" พร้อมสํารวจการปรับปรุงภูมิทัศน์ สอจ.เพชรบุรี รองรับการให้บริการผู้ประกอบ
วันที่ 14 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่ สํานักงานอุตสาหกรรมจังหวัดเพชรบุรี (สอจ.เพชรบุรี) ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน" โดยมีนางอทิตา กลิ่นสุวรรณ อุตสาหกรรมจังหวัดเพชรบุรี หัวหน้ากลุ่มงานและเจ้าหน้าที่สํานักงานอุตสาหกรรมจังหวัดเพชรบุรี ให้การต้อนรับ และรายงานผลการดําเนินงาน ทั้งนี้ ผู้ตรวจราชการกระทรวงอุตสาหกรรม ร่วมสํารวจการปรับปรุงภูมิทัศน์ภายในสํานักงาน โดยเจ้าหน้าที่สํานักงานได้ร่วมกันรักษาความสะอาด จัดพื้นที่ความเป็นระเบียบเรียบร้อยภายในสํานักงานและพื้นที่โดยรอบอย่างสม่ําเสมอ รองรับการให้บริการผู้ประกอบการและประชาชน ซึ่งเป็นการดําเนินงานตามแนวทางการพัฒนาจากภายในไปสู่ภายนอก
รัฐบาลไทย-ข่าวทำเนียบรัฐบาล-กรมทางหลวงชนบท เข้าพื้นที่ก่อสร้างถนนสาย ชบ.3023 อำเภอพานทอง และบ้านบึง จังหวัดชลบุรี
วันอังคารที่ 18 กรกฎาคม 2566
กรมทางหลวงชนบท เข้าพื้นที่ก่อสร้างถนนสาย ชบ.3023 อําเภอพานทอง และบ้านบึง จังหวัดชลบุรี
เพิ่มศักยภาพโครงข่ายโลจิสติกส์ให้สมบูรณ์ รองรับการขยายตัวของเมืองและเศรษฐกิจ พร้อมนําประชาชนเข้ามามีส่วนร่วมเพื่อให้สอดคล้องกับความต้องการมากที่สุด คาดก่อสร้างแล้วเสร็จในปี 2568
กรมทางหลวงชนบท (ทช.) กระทรวงคมนาคม เข้าพื้นที่ดําเนินโครงการก่อสร้างถนนทางหลวงชนบทสาย ชบ.3023 แยก ทล.315 - บ้านหนองปลาไหล อําเภอพานทอง และบ้านบึง จังหวัดชลบุรี เพื่อเพิ่มศักยภาพโครงข่ายโลจิสติกส์ให้สมบูรณ์ ลดปัญหาการจราจรติดขัดบริเวณคอขวด รองรับการขยายตัวของเมือง และเศรษฐกิจในอนาคต คาดว่าดําเนินการก่อสร้างแล้วเสร็จในปี 2568 ถนนสายดังกล่าวเป็นเส้นทางหลักที่ประชาชนใช้สัญจรจากอําเภอบ้านบึงไปยังอําเภอพานทอง สามารถเดินทางเชื่อมไปยังทางหลวงพิเศษหมายเลข 7 ผ่าน ทล.315 และเส้นทางเชื่อมโยงระหว่างนิคมอุตสาหกรรมในพื้นที่ ถนนส่วนใหญ่มีขนาด 2 ช่องจราจร บริเวณช่วง กม. ที่ 0+084 - 0+150 มีลักษณะช่องแคบเป็นคอขวด ผิวจราจรกว้าง 6 เมตร ไม่มีไหล่ทาง ส่งผลให้การจราจรแออัดและติดขัดในช่วงเร่งด่วน ขณะที่ถนนบริเวณจุดสิ้นสุดโครงการมีขนาด 4 ช่องจราจร ทั้งนี้ เพื่อแก้ปัญหาการจราจรติดขัดบริเวณคอขวด รองรับปริมาณการจราจรในอนาคตที่มีแนวโน้มเพิ่มมากขึ้นอย่างต่อเนื่อง เชื่อมโยงโครงข่ายคมนาคม สนับสนุนเศรษฐกิจการขนส่งและภาคอุตสาหกรรมอย่างยั่งยืน ทช. ได้ดําเนินก่อสร้างเป็นถนนขนาด 4 ช่องจราจร รวมระยะทาง 12.242 กิโลเมตร งบประมาณ 879.800 ล้านบาท เป็นถนนคอนกรีตเสริมเหล็ก ช่วง กม. ที่ 0+000 - 9+200 กว้างช่องละ 3.5 เมตร ไหล่ทางกว้าง 2 - 3 เมตร ทางเท้ากว้างข้างละ 3.4 - 3.7 เมตร มีเกาะกลางถนนแบบคอนกรีตแบริเออร์ และปรับปรุงถนนผิวจราจรแบบแอสฟัลท์ติกคอนกรีต ช่วง กม. ที่ 9+200 - 12+242 ความกว้างช่องละ 3.25 - 3.50 เมตร ไหล่ทางกว้างข้างละ 2 - 2.5 เมตร ทางเท้ากว้างข้างละ 3.70 เมตร มีเกาะกลางถนนแบบคอนกรีตแบริเออร์ รวมถึงก่อสร้างสะพานคอนกรีตเสริมเหล็กข้ามคลอง 3 แห่ง ขยายสะพานคอนกรีตเสริมเหล็ก 1 แห่ง สะพานลอยคนเดินข้าม 3 แห่ง ศาลาที่พักผู้โดยสาร 8 แห่ง และระบบระบายน้ํา ติดตั้งไฟฟ้าแสงสว่าง เครื่องหมายจราจร สิ่งอํานวยความปลอดภัยอีกด้วย
ทั้งนี้ ก่อนดําเนินการ ทช. ได้จัดประชุมการมีส่วนร่วมภาคประชาชน และลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และประชาชน โดยนําเสนอความเป็นมา ลักษณะของโครงการ ขั้นตอนการดําเนินงาน และรายงานผลการดําเนินงาน ตอบข้อซักถาม รับฟังข้อเสนอแนะ ความคิดเห็นจากผู้นําชุมชน ประชาชน หน่วยงานราชการที่เกี่ยวข้อง เพื่อให้งานสอดคล้องกับความต้องการและเป็นประโยชน์ต่อประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-ครม.อนุมัติหลักการกฎกระทรวงกำหนดลักษณะเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันอังคารที่ 18 กรกฎาคม 2566
18/07/2566
ครม.อนุมัติหลักการกฎกระทรวงกําหนดลักษณะเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ครม.อนุมัติหลักการกฎกระทรวงกําหนดลักษณะเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
น.ส.ไตรศุลี ไตรสรณกุล รองโฆษกประจําสํานักนายกรับมนตรี กล่าวว่า ที่ประชุมคณะรัฐมนตรี(ครม.) วันที่ 18 ก.ค. 66 ได้อนุมัติหลักการร่างกฎกระทรวงกําหนดลักษณะเหรียญกษาปณ์ที่ระลึก 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ.... ซึ่งมีสาระสําคัญเป็นการกําหนดลักษณะของเหรียญกษาปณ์โลหะสีขาว (ทองแดงผสมนิกเกิล) ชนิดราคายี่สิบบาท
สําหรับการดําเนินการในเรื่องนี้ กระทรงอุดมศึกษา วิทยาศาสตร์ วิจัยและนวัตกรรม(อว.) ได้ขอความร่วมมือกรมธนารักษ์ กระทรวงการคลัง เพื่อจัทําเหรียญกษาปณ์ที่ระลึก 100 ปี วันประสูติ เพื่อเฉลิมพระเกียรติเป็นที่ระลึกเนื้องในโอกาสครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์ เพื่อเฉลิมพระเกียรติและน้อมรําลึกในพระมหากรุณาธิคุณของพระองค์ท่านที่ทรงปฏิบัติพระกรณียกิจเพื่อประโยชน์สุขของประชาชนชาวไทยทุกหมู่เหล่า และเผยแพร่พระเกียรติคุณทั้งภายในประเทศและนานาประเทศ รวมทั้งเพื่อเฉลิมฉลองในโอกาสที่องค์การยูเนสโกประกาศยกย่องให้ทรงเป็นบุคคลสําคัญผู้มีผลงานโดดเด่นด้านการศึกษา วิทยาศาสตร์และวัฒนธรรมของโลก ในปี 2566
ทั้งนี้ กระทรวงการคลังได้ขอพระราชทานพระบรมราชานุญาตจัดทําเหรียญกษาปณ์ที่ระลึกในโอกาสดังกล่าว และได้รับพระราชทานพระบรมราชานุญาตให้จัดทําเหรียญกษาปณ์ที่ระลึกตามรูปแบบที่นําความกราบบังคมทูลประกอบพระราชวินิจฉัยแล้ว สําหรับค่าใช้จ่ายในการจัดทําเหรียญกษาปณ์ดังกล่าวมาจากเงินหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ ประจําปีงบประมาณ พ.ศ. 2566 ซึ่งกระทรวงการคลังได้จัดเตรียมงบประมาณสําหรับดําเนินงานไว้แล้ว จึงสามารถดําเนินการได้ตามรัฐธรรมนูญมาตรา 169 (1)
รัฐบาลไทย-ข่าวทำเนียบรัฐบาล-ข้อห่วงใยจากท่านนายกฯ
วันอังคารที่ 18 กรกฎาคม 2566
18/07/2566
ข้อห่วงใยจากท่านนายกฯ
ข้อห่วงใยจากท่านนายกฯ
วันที่ 18 กรกฎาคม 2566 นางสาวรัชดาฯ กล่าวว่า นายกรัฐมนตรีมีความห่วงใยในสังคมปัจจุบัน ที่พบว่ามีการใช้ถ้อยคําอันรุนแรงต่อผู้ที่มีความคิดเห็นต่างกันมากขึ้น มีการแสดงออกผ่านทางสื่อโซเชียลมีเดีย โดยเฉพาะในช่วงสถานการณ์ที่เกี่ยวข้องกับการเมือง นายกฯ มีความเป็นห่วง ซึ่งเมื่อมองย้อนกลับไปในช่วงเวลาที่ผ่านมา สังคมไทยมีปัญหาการใช้ถ้อยคําลักษณะบูลลี่เพิ่มมากขึ้น โดยเฉพาะในโรงเรียน ทําให้มีผู้เสียหาย เช่น กรณีการบูลลี่เด็กทําให้เกิดปัญหากระทบกระเทือนจิตใจ ขยับมาด้านการเมืองมีการใช้ถอยคําที่รุนแรง เกิดผู้เสียหาย เกิดความเดือดร้อนในวงกว้าง รวมถึงญาติพี่น้องที่เกี่ยวข้องนําไปสู่เรื่องร้องเรียน ซึ่งท่านนายกรัฐมนตรีรับทราบฯ และมีความห่วงใย
ท่านนายกฯ ได้ปรารภในที่ประชุมคณะรัฐมนตรีว่าอยากให้สังคมใช้สิทธิเสรีภาพในการแสดงออกด้วยความระมัดระวัง ทุกคนคือคนไทย ไม่มีความจําเป็นที่จะต้องแสดงออกด้วยถ้อยคําที่รุนแรงหรือเกลียดชัง ที่สําคัญคือไม่อยากให้มีการโพสต์หรือให้ข้อมูลที่ไม่เป็นความจริงเพราะผู้ที่ได้รับความเสียหายจากการบูลลี่หรือจากการโพสต์นั้นอาจจะดําเนินการทางกฏหมายซึ่งไม่เป็นประโยชน์กับฝ่ายใดเลย เน้นย้ําให้ทุกฝ่ายที่เกี่ยวข้องควรเข้ามามีส่วนร่วมในการย้ําเตือนประชาชน อย่าให้ประเทศไทยเป็นสังคมแห่งการบูลลี่ โดยเฉพาะเรื่องการเมืองซึ่งเป็นพื้นที่แห่งความเห็นต่าง ควรอยู่ด้วยกันอย่างมีเหตุผล รวมทั้งกําชับให้หน่วยงานที่เกี่ยวข้องหากมีการกระทบเป็นประเด็นที่เกี่ยวข้องทางกฎหมาย หน่วยงานฯต้องเข้าไปดูแลทุกฝ่าย ไม่ดูแลเฉพาะฝ่ายใดฝ่ายหนึ่ง ที่สําคัญที่สุดเราควรจะร่วมมือกันป้องกันไม่ให้เกิดปัญหาการบูลลี่ในสังคมไทย
รัฐบาลไทย-ข่าวทำเนียบรัฐบาล-รองปลัดฯ สุรพล นำทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ รอบที่ 2
วันอังคารที่ 18 กรกฎาคม 2566
18/07/2566
รองปลัดฯ สุรพล นําทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ รอบที่ 2
รองปลัดฯ สุรพล นําทีม MIND พัฒนารูปแบบการประชาสัมพันธ์งานจิตอาสาผ่านสื่อ TikTok อย่างมืออาชีพ รอบที่ 2
วันนี้ (17 กรกฎาคม 2566) เวลา 13.30 น. นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม เป็นประธานการอบรมการพัฒนารูปแบบการประชาสัมพันธ์งานจิตอาสาผ่านสื่อ TikTok รอบที่ 2 โดยมีนายเตมีย์ พันธุวงค์ราช ผู้อํานวยการ กองตรวจราชการ สํานักงานปลัดกระทรวงอุตสาหกรรม ร่วมอบรม และมีนางพริ้มเพรา พูลสวัสดิ์ หัวหน้ากลุ่มสนับสนุนการตรวจราชการ 1 กองตรวจราชการ สํานักงานปลัดกระทรวงอุตสาหกรรม มาบรรยายแนวทางการจัดทําสื่อ TikTok สําหรับการประชาสัมพันธ์งานจิตอาสา
นอกจากนี้ ยังมีการเสวนาแลกเปลี่ยนเรียนรู้ในหัวข้อ "วิธีการจัดทําสื่อ TikTok" จากผู้แทนหน่วยงานในสังกัดกระทรวงอุตสาหกรรม พร้อมแชร์ความคิดเห็นและแนวทางการสร้างตัวตนบน TikTok ณ ห้องประชุมจิตอาสา ชั้น 5 อาคารสํานักงานปลัดกระทรวงอุตสาหกรรม และผ่านสื่ออิเล็กทรอนิกส์โปรแกรม Zoom
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ร่วมประชุมติดตามรายงานความก้าวหน้าครั้งที่ 1 (ระยะ 2 เดือน)
วันอังคารที่ 18 กรกฎาคม 2566
รองปลัดเศรษฐเกียรติฯ ร่วมประชุมติดตามรายงานความก้าวหน้าครั้งที่ 1 (ระยะ 2 เดือน)
รองปลัดเศรษฐเกียรติฯ ร่วมประชุมติดตามรายงานความก้าวหน้าครั้งที่ 1 (ระยะ 2 เดือน) ด้านการนําผลงานวิจัยและนวัตกรรมไปใช้ประโยชน์
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าร่วมการประชุมติดตามรายงานความก้าวหน้าครั้งที่ 1 (ระยะ 2 เดือน) ด้านการนําผลงานวิจัยและนวัตกรรมไปใช้ประโยชน์ (RU : Research Utilization) ของสํานักงานพัฒนาการวิจัยการเกษตร (องค์การมหาชน) ผ่านสื่ออิเล็กทรอนิกส์ (ZOOM Cloud Meetings) ในฐานะผู้ทรงคุณวุฒิของโครงการ “การพัฒนาและขยายผลองค์ความรู้ การผลิตแมลงโปรตีน (Hermetia illucens L.) สําหรับเป็นอาหารสัตว์ เพื่อลดต้นทุนการผลิต สร้างรายได้ในระดับชุมชนและพัฒนาเป็นอาหารฟังก์ชั่นในอนาคต” จัดทําโดยสํานักงานพัฒนาเศรษฐกิจจากฐานชีวภาพ (องค์การมหาชน)
สําหรับโครงการ “การพัฒนาและขยายผลองค์ความรู้ การผลิตแมลงโปรตีน (Hermetia illucens L.) สําหรับเป็นอาหารสัตว์ เพื่อลดต้นทุนการผลิต สร้างรายได้ในระดับชุมชนและพัฒนาเป็นอาหารฟังก์ชั่นในอนาคต” เป็นโครงการที่มีวัตถุประสงค์เพื่อถ่ายทอดองค์ความรู้กระบวนการผลิต การใช้ประโยชน์แมลงโปรตีนเพื่อเป็นอาหารสัตว์ ให้แก่กลุ่มเกษตรกร เครือข่ายมหาวิทยาลัยราชภัฎ และหน่วยงานที่เกี่ยวข้อง เพื่อเป็นการสร้างบุคลากรที่มีความรู้และสร้างวิทยากรตัวคูณในพื้นที่เป้าหมาย และขยายผลในด้านการตลาดร่วมกับกลุ่มเกษตรกร ซึ่งมีการดําเนินโครงการในระยะ 2 เดือน เป็นไปตามแผนที่กําหนดไว้ โดยได้จัดกิจกรรม ได้แก่ 1) การประชุมชี้แจงโครงการกับนักวิจัยและผู้บริหารมหาวิทยาลัย 2) การประชุมหารือความร่วมมือกับบริษัท เอกชัย ดิสทริบิวชั่น จํากัด และ 3) การฝึกอบรมการเพาะเลี้ยงแมลงโปรตีนให้แก่นักวิจัยมหาวิทยาลัยในพื้นที่เป้าหมาย โดยมีแผนดําเนินโครงการในระยะต่อไป คือ ถ่ายทอดองค์ความรู้การเลี้ยงและการใช้ประโยชน์จากแมลงโปรตีนให้กับนักวิจัยท้องถิ่น คัดเลือกพื้นที่เป้าหมาย และติดตามความก้าวหน้าการดําเนินโครงการต่อไป
ทั้งนี้ รองปลัดกระทรวงเกษตรและสหกรณ์มีข้อคิดเห็นและข้อเสนอแนะเพิ่มเติมให้ปรับปรุงตัวชี้วัด ค่าเป้าหมาย และข้อมูลในแบบสอบถามสําหรับดําเนินโครงการระยะต่อไป เพื่อให้เหมาะสมและสอดคล้องกับวัตถุประสงค์ของโครงการ เพื่อนําข้อมูลที่ถูกต้องมาวิเคราะห์และสรุปผลโครงการต่อไป
รัฐบาลไทย-ข่าวทำเนียบรัฐบาล-​ครม.อนุมัติร่างกฎ ก.พ. ยกเลิกโรคจิต-โรคอารมณ์ผิดปกติ ออกจากโรคต้องห้ามในการรับราชการ
วันอังคารที่ 18 กรกฎาคม 2566
18/07/2566
​ครม.อนุมัติร่างกฎ ก.พ. ยกเลิกโรคจิต-โรคอารมณ์ผิดปกติ ออกจากโรคต้องห้ามในการรับราชการ
​ครม.อนุมัติร่างกฎ ก.พ. ยกเลิกโรคจิต-โรคอารมณ์ผิดปกติ ออกจากโรคต้องห้ามในการรับราชการ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2566 ว่า ตามที่หน่วยงานที่เกี่ยวข้องได้มีข้อเสนอแนะต่อสํานักงานคณะกรรมการข้าราชการพลเรือน ( สํานักงาน ก.พ.) เกี่ยวกับร่างกฎ ก.พ. ว่าด้วยโรค พ.ศ. .... ถึงการกําหนดโรคอันเป็นลักษณะต้องห้ามในการเข้ารับราชการ โดยเพิ่มโรคจิต (Psychosis) หรือ โรคอารมณ์ผิดปกติ (Mood Disorders) ที่ปรากฏอาการเด่นชัดรุนแรงหรือเรื้อรัง และเป็นอุปสรรคต่อการปฏิบัติงานในหน้าที่ไว้เป็นการเฉพาะ อาจทําให้เกิดความเข้าใจผิดว่าบุคคลที่ป่วยโรคดังกล่าวไม่มีความสามารถในการทํางานใด ๆ และอาจเสี่ยงต่อการเลือกปฏิบัติในการจ้างงาน
ดังนั้น เพื่อเป็นการกําหนดโรคอันมีลักษณะต้องห้ามในการเข้ารับราชการให้สอดคล้องกับหลักสิทธิมนุษยชนและหลักการไม่เลือกปฏิบัติตามรัฐธรรมนูญ วันนี้ ครม.จึงมีมติอนุมัติร่างกฎ ก.พ. ว่าด้วยโรค พ.ศ. .... ตามที่ สํานักงาน ก.พ. เสนอ ซึ่งมีสาระสําคัญเป็นการปรับปรุงแก้ไขร่างกฎ ก.พ. ว่าด้วยโรค พ.ศ. .... ฉบับเดิม โดยยกเลิกข้อความการกําหนดให้โรคจิต (Psychosis) หรือโรคอารมณ์ผิดปกติ(Mood Disorder) ที่ปรากฎอาการเด่นชัดรุนแรงหรือเรื้อรังและเป็นอุปสรรคต่อการปฏิบัติหน้าที่ออก ส่วนโรคอันเป็นลักษณะต้องห้ามในการเข้ารับราชการของบุคคล ตามที่กําหนดในร่างกฎ ก.พ. ว่าด้วยโรค พ.ศ. .... ฉบับนี้ ยังคงเดิม ได้แก่ (1)โรคเท้าช้างในระยะที่ปรากฎอาการเป็นที่รังเกียจแก่สังคม (2)โรคติดยาเสพติดให้โทษ (3)โรคพิษสุราเรื้อรัง (4)โรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรงอันเป็นอุปสรรคต่อการปฏิบัติงานในหน้าที่ พร้อมกําหนดวิธีการตรวจโรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรง และเป็นอุปสรรคต่อการปฏิบัติงานในหน้าที่ให้เป็นไปตามหลักเกณฑ์และวิธีการที่คณะกรรมการแพทย์ของ ก.พ. กําหนด
ทั้งนี้ ร่างกฎ ก.พ. จะมีผลใช้บังคับเมื่อพ้นกําหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไป
รัฐบาลไทย-ข่าวทำเนียบรัฐบาล-ครม. เห็นชอบประกาศสำนักงานสลากฯ เรื่อง สลาก 6 หลัก (L6) และ 3 หลัก (N3) คาด L6 เริ่มดำเนินการได้ภายในปีนี้ ส่วน N3 เริ่มได้กลางปี 2567
วันอังคารที่ 18 กรกฎาคม 2566
18/07/2566
ครม. เห็นชอบประกาศสํานักงานสลากฯ เรื่อง สลาก 6 หลัก (L6) และ 3 หลัก (N3) คาด L6 เริ่มดําเนินการได้ภายในปีนี้ ส่วน N3 เริ่มได้กลางปี 2567
ที่ประชุม ครม. เมื่อวันที่ 18 ก.ค.2566 เห็นชอบร่างกฎกระทรวงและร่างประกาศ รวม 3 ฉบับ
วันนี้ (18 กรกฎาคม 2566) เวลา 13.00 น. ที่สํานักงานสลากกินแบ่งรัฐบาล โดย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยว่า ที่ประชุมคณะรัฐมนตรี (ครม.) เมื่อวันที่ 18 กรกฎาคม 2566 เห็นชอบร่างกฎกระทรวงและร่างประกาศ รวม 3 ฉบับ ประกอบด้วย
1. ร่างกฎกระทรวงว่าด้วยการสมทบเงินรางวัลสลากกินแบ่งรัฐบาล ตัวเลข 3 หลัก (N3) พ.ศ. ....
2. ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาล 6 หลัก (L6)
3. ร่างประกาศสํานักงานสลากกินแบ่งรัฐบาล เรื่อง กําหนดประเภทและรูปแบบสลากกินแบ่งรัฐบาลตัวเลข 3 หลัก (N3) ตามมติ ครม. ที่เห็นชอบในหลักการการออกผลิตภัณฑ์ใหม่ สลากกินแบ่งรัฐบาล 6 หลัก และสลากกินแบ่งรัฐบาล ตัวเลข 3 หลัก ไปเมื่อวันที่ 14 มีนาคม 2566
สําหรับขั้นตอนภายหลังจากที่ ครม. มีมติเห็นชอบแล้ว สํานักงานสลากฯ เตรียมนําเสนอเข้าสู่ที่ประชุมคณะกรรมการสลากกินแบ่งรัฐบาลเพื่อทราบ และประธานกรรมการสลากกินแบ่งรัฐบาลลงนามในประกาศให้มีผลบังคับใช้ โดยคาดว่าสลากกินแบ่งรัฐบาล 6 หลัก จะสามารถดําเนินการได้ภายในปี 2566 ขณะที่สลากกินแบ่งรัฐบาลตัวเลข 3 หลัก คาดว่าจะดําเนินการได้ภายในปี 2567 ซึ่งขณะนี้อยู่ระหว่างขั้นตอน จัดเตรียมแนวทางดําเนินการให้มีความพร้อมมากที่สุด
ผู้อํานวยการ กล่าวต่อไปว่า การกําหนดประเภทและรูปแบบสลากกินแบ่งรัฐบาล 6 หลัก (L6) วิธีการจําหน่ายและการซื้อสลากยังเป็นรูปแบบเดิม ผู้ซื้อและตัวแทนจําหน่ายสลากเดิม จะไม่ได้รับผลกระทบ เพียงแต่เป็นการปรับกระบวนการทํางานให้คล่องตัวมากขึ้น เพื่อรองรับการจําหน่ายสลากดิจิทัลที่เพิ่มขึ้นในระยะต่อไป อีกทั้งไม่ต้องพิมพ์สลากเป็นแบบใบเพื่อมาสแกนเข้าระบบก่อน สามารถจําหน่ายสลากดิจิทัลได้ทันทีในจํานวนที่เหมาะสม โดยไม่มีกรอบดําเนินการ 100 ล้านใบเป็นตัวกําหนด เช่น ปัจจุบันขายสลากรูปแบบใบ 80.4 ล้านฉบับ และ ดิจิทัล 19.6 ล้านฉบับ ก็สามารถเพิ่มสลากดิจิทัลอีกได้ โดยไม่ต้องไปรอลดสัดส่วนสลากแบบใบอีกต่อไป และที่สําคัญ
สําหรับการจําหน่ายสลากดิจิทัลที่จําหน่ายบนแอปพลิเคชันเป๋าตังในปี 2566 ยังเป็นไปตามแนวทางที่ประชุมคณะกรรมการสลากกินแบ่งรัฐบาล เมื่อวันที่ 19 มิถุนายน 2566 ที่มีนายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เป็นประธาน โดยคาดว่าจะจําหน่ายได้ไม่น้อยกว่า 25-30 ล้านใบต่องวด จากปัจจุบันอยู่ที่ 19.6 ล้านฉบับ ซึ่งจะพิจารณาให้สอดคล้องกับความต้องการที่แท้จริงของผู้ซื้อ และความต้องการขายให้เหมาะสม
รูปแบบ สลากกินแบ่งรัฐบาล 6 หลัก (Lottery 6 : L6)
https://www.youtube.com/watch?v=S5pzD_uyz1o&t=4s
รูปแบบ สลากกินแบ่งรัฐบาล ตัวเลข 3 หลัก (Numbers 3 : N3)
https://www.youtube.com/watch?v=_IxP6b07ROw